
Parlamentul României

Camera Deputaţilor

COMISIA JURIDICĂ,
DE DISCIPLINĂ ŞI IMUNITĂŢI
	

	
	
	


Bucureşti, 17 decembrie 2019
            Nr. 4c-13/952
     AVIZ 
asupra Proiectului de Lege privind aprobarea Ordonanţei Guvernului nr.26/2019 pentru modificarea Legii nr.152/1998 privind înfiinţarea Agenţiei Naţionale pentru Locuinţe şi pentru modificarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală
În conformitate cu prevederile art.94 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege privind aprobarea Ordonanţei Guvernului nr.26/2019 pentru modificarea Legii nr.152/1998 privind înfiinţarea Agenţiei Naţionale pentru Locuinţe şi pentru modificarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală, trimis cu adresa nr. P.L.x. 547 din 28 octombrie 2019 şi înregistrată cu nr. 4c-13/952 din 30 octombrie 2019.
Senatul, în calitate de primă Cameră sesizată, a adoptat proiectul de lege în şedinţa din 21 octombrie 2019.

Conform dispoziţiilor art.75 din Constituţia României, republicată şi ale art. 91 din Regulamentul Camerei Deputaţilor, Camera Deputaţilor este Cameră decizională. 

Potrivit prevederilor art.61 din Regulamentul Camerei Deputaţilor, Comisia a dezbătut iniţiativa legislativă menţionată mai sus în şedinţa din 17 decembrie 2019.

Proiectul de lege  are ca obiect de reglementare modificarea Legii nr.152/1998, astfel încât schimbul de locuinţă să se poată realiza în orice moment, în perioada de valabilitate a contractului de închiriere, precum şi trecerea cheltuielilor pentru întreţinere, reparaţii curente, reparaţiile capitale, precum şi încheierea contractelor de asigurare a locuinţelor împotriva cutremurelor, alunecărilor de teren şi inundaţiilor să fie în sarcina titularului contractului de vânzare cu plata în rate lunare egale. De asemenea, se modifică art.10 alin.(3 indice 1) şi (7 indice 1) din Ordonanţa de urgenţă a Guvernului nr.28/2013, în sensul instituirii prevederii că sumele necesare pentru decontarea de către beneficiari a bunurilor/serviciilor/lucrărilor executate se transferă de la bugetul de stat.
 Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.751/28.08.2019. 

În urma dezbaterilor s-a hotărât, cu unanimitate de voturi, avizarea favorabilă a proiectului de lege, în forma transmisă Comisiei juridice, de disciplină şi imunităţi de către Biroul Permanent.

Iniţiativa legislativă face parte din categoria legilor ordinare. 

                           PREŞEDINTE,                                                    SECRETAR,

                          Nicuşor HALICI                                    Aida – Cristina CĂRUCERU
Consilier parlamentar, Alexandra Muşat

